CELEX: 32015R2062
Language: et
Date: 2015-11-17 00:00:00
Title: Komisjoni rakendusmäärus (EL) 2015/2062, 17. november 2015, millega muudetakse määrust (EL) nr 37/2010 seoses toimeaine sisaproniiliga (EMPs kohaldatav tekst)

18.11.2015   
            
            
               ET
            
            
               Euroopa Liidu Teataja
            
            
               L 301/7
            
         KOMISJONI RAKENDUSMÄÄRUS (EL) 2015/2062,
   17. november 2015,
   millega muudetakse määrust (EL) nr 37/2010 seoses toimeaine sisaproniiliga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:
   
               (1)
            
            
               Määruse (EÜ) nr 470/2009 artiklis 17 on nõutud, et Euroopa Liidus loomakasvatuses kasutatavates biotsiidides või toiduloomade veterinaarravimites kasutamiseks ettenähtud farmakoloogiliste toimeainete jääkide piirnormid (edaspidi „jääkide piirnorm”) tuleb kehtestada määrusega.
            
         
               (2)
            
            
               Komisjoni määruse (EL) nr 37/2010 (2) lisa tabelis 1 on sätestatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
            
         
               (3)
            
            
               Sisaproniil ei ole kõnealusesse tabelisse kantud.
            
         
               (4)
            
            
               Euroopa Ravimiametile (edaspidi „ravimiamet”) on esitatud taotlus kehtestada sisaproniili jääkide piirnormid veiste puhul.
            
         
               (5)
            
            
               Veterinaarravimite komitee arvamuse alusel soovitas ravimiamet kehtestada sisaproniili jääkide piirnormid veiste lihaskoe, rasvkoe, maksa ja neerude puhul tingimusel, et seda ainet ei kasutata veistel, kelle piima tarvitatakse inimtoiduks.
            
         
               (6)
            
            
               Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (7)
            
            
               Ravimiamet leidis, et sisaproniili jääkide piirnormi ekstrapoleerimine veistelt kitsedele on asjakohane.
            
         
               (8)
            
            
               Seepärast tuleks määrust (EL) nr 37/2010 vastavalt muuta.
            
         
               (9)
            
            
               On asjakohane anda asjaomastele sidusrühmadele piisavalt aega võtta meetmeid, mis võivad olla vajalikud uue jääkide piirnormi järgimiseks.
            
         
               (10)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 17. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelisse 1 lisatakse tähestikulist järjekorda järgides kanne järgmise toimeaine kohta.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnorm
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Sisaproniil
                  
                  
                     Sisaproniil
                  
                  
                     Veised, kitsed
                  
                  
                     100 μg/kg
                     2 000 μg/kg
                     200 μg/kg
                     100 μg/kg
                  
                  
                     Lihaskude
                     Rasvkude
                     Maks
                     Neerud
                  
                  
                     Ei kasutata loomade puhul, kellelt saadakse inimtoiduks ettenähtud piima
                  
                  
                     Antiparasiitikumid/ektoparasiitidevastased ained”